ddrg/super_eurlex huggingface dataset:
(1)

Lielbritānijas un Ziemeļīrijas Apvienotā Karaliste (“Apvienotā Karaliste”) 2017. gada 29. martā paziņoja par nodomu izstāties no Eiropas Savienības saskaņā ar Līguma par Eiropas Savienību 50. pantu. Līgums par Eiropas Savienību un Līgums par Eiropas Savienības darbību vairs netiks piemērots Apvienotajai Karalistei no dienas pēc Eiropadomes Lēmuma (ES) 2019/1810 (1) 1. panta 1. punktā minētās dienas. Pēc Apvienotās Karalistes izstāšanās no Eiropas Savienības Bank of England pārstāj būt dalībvalsts nacionālā centrālā banka un Eiropas Centrālo banku sistēmas dalībniece. Eiropas Centrālās bankas Lēmums (ES) 2020/137 (ECB/2020/3) (2) nosaka Eiropas Centrālās bankas (ECB) kapitāla parakstīšanas atslēgas (tālāk tekstā – “kapitāla atslēga”) korekciju saskaņā ar Eiropas Centrālo banku sistēmas un Eiropas Centrālās bankas Statūtu 29.3. pantu 29.4. pantu un ar 2020. gada 1. februāri nosaka jaunos svērumus, kas nacionālajām centrālajām bankām piešķirti koriģētajā kapitāla atslēgā (tālāk tekstā – “kapitāla atslēgas svērumi”).
(6)

Tiek prognozēts, ka 2020. gadā, balstoties uz Komisijas 2019. gada rudens prognozi, valdības neto primāro izdevumu pieaugums būs 7,5 %, kas ievērojami pārsniedz ieteikto tempu –4,7 % (novirze 1,0 % apmērā no IKP). Paredzams, ka strukturālā bilance uzlabosies par 1,2 % no IKP, kas ir par 0,4 procentpunktiem vairāk nekā Padomes ieteiktie pasākumi 0,75 % apmērā no IKP. Tāpēc izdevumu kritērijs norāda uz to, ka iespējama novirze no nepieciešamās korekcijas, savukārt strukturālā bilance norāda uz atbilstību, ar salīdzinoši lielu neatbilstību. Publiskie ieguldījumi pēdējos gados ir pastāvīgi palielinājušies, 2019. gadā sasniedzot 6,4 % no IKP, kas ir viens no augstākajiem rādītājiem Savienībā. Šajā sakarā plānoto samazinājumu 2020. gadā uzskata par publisko ieguldījumu līmeņa ilgstošāku normalizēšanu. Lai gan ieguldījumu samazinājums ir pilnībā atspoguļots strukturālās bilances izmaiņās, izlīdzinātā ieguldījumu struktūra izdevumu kritērijā rada pārāk negatīvu norādi uz fiskālajiem pasākumiem, ko paredz izdevumu kritērijs. Izdevumu kritēriju negatīvi ietekmē arī zemāka IKP deflatora izmantošana salīdzinājumā ar pašreizējām aplēsēm. Ņemot vērā šos faktorus, izdevumu kritērijs norādītu uz atbilstību prasībai. Tajā pašā laikā strukturālo bilanci pozitīvi ietekmē augstāka punkta aplēse par potenciālo IKP pieaugumu, kas ir tā aprēķina pamatā, salīdzinot ar vidējā termiņa vidējo rādītāju, kas ir izdevumu kritērija pamatā. Ņemot vērā šos apsvērumus, vispārējā novērtējumā secināts, ka Ungārija īstenos ieteikto korekciju 2020. gadā.
(5)

Pamatojoties uz Komisijas 2019. gada rudens prognozi, 2019. gadā valdības neto primāro izdevumu pieaugums tiek prognozēts 12,8 % apmērā, kas ievērojami pārsniedz ieteiktos 4,5 % (novirze 2,5 % apmērā no IKP). Paredzams, ka strukturālā bilance pasliktināsies par 0,8 % no IKP salīdzinājumā ar ieteikto uzlabojumu 1,0 % apmērā no IKP (novirze 1,8 % apmērā no IKP). Tādējādi abi pīlāri norāda uz novirzi no ieteiktās korekcijas. Vispārējais novērtējums apstiprina novirzi no ieteiktās korekcijas 2019. gadā.
PADOMES LĒMUMS (ES) 2019/2073

(2019. gada 5. decembris)

par to, lai noslēgtu Nolīgumu starp Amerikas Savienotajām Valstīm un Eiropas Savienību, ar kuru Amerikas Savienotajām Valstīm iedala daļu no augstas kvalitātes liellopu gaļas tarifa likmes kvotas, kas minēta pārskatītajā Saprašanās memorandā par tādas liellopu gaļas importu, kas iegūta no dzīvniekiem, kuriem nav izēdināti daži augšanu veicinoši hormoni, un par paaugstinātiem nodokļiem, ko Amerikas Savienotās Valstis piemēro dažiem Eiropas Savienības produktiem (2014)

EIROPAS SAVIENĪBAS PADOME,

ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 6. punkta otrās daļas a) apakšpunkta v) punktu,

ņemot vērā Eiropas Komisijas priekšlikumu,

ņemot vērā Eiropas Parlamenta piekrišanu (1),

tā kā:

(1) Saskaņā ar Padomes Lēmumu (ES) 2019/1316 (2) Nolīgums starp Amerikas Savienotajām Valstīm un Eiropas Savienību, ar kuru Amerikas Savienotajām Valstīm iedala daļu no augstas kvalitātes liellopu gaļas tarifa likmes kvotas, kas minēta pārskatītajā Saprašanās memorandā par tādas liellopu gaļas importu, kas iegūta no dzīvniekiem, kuriem nav izēdināti daži augšanu veicinoši hormoni, un par paaugstinātiem nodokļiem, ko Amerikas Savienotās Valstis piemēro dažiem Eiropas Savienības produktiem (2014), tika parakstīts 2019. gada 2. augustā, ņemot vērā minētā nolīguma noslēgšanu vēlāk.

(2) Nolīgums būtu jāapstiprina,

IR PIEŅĒMUSI ŠO LĒMUMU.

1. pants Ar šo Savienības vārdā tiek apstiprināts Nolīgums starp Amerikas Savienotajām Valstīm un Eiropas Savienību, ar kuru Amerikas Savienotajām Valstīm iedala daļu no augstas kvalitātes liellopu gaļas tarifa likmes kvotas, kas minēta pārskatītajā Saprašanās memorandā par tādas liellopu gaļas importu, kas iegūta no dzīvniekiem, kuriem nav izēdināti daži augšanu veicinoši hormoni, un par paaugstinātiem nodokļiem, ko Amerikas Savienotās Valstis piemēro dažiem Eiropas Savienības produktiem (2014). Nolīguma teksts ir pievienots šim lēmumam.

2. pants Padomes priekšsēdētājs Savienības vārdā sniedz nolīguma 6. panta 5. punktā paredzēto paziņojumu (3).

3. pants Šis lēmums stājas spēkā tā pieņemšanas dienā.

Briselē, 2019. gada 5. decembrī Padomes vārdā – priekšsēdētājs M. LINTILÄ

(1) 2019. gada 28. novembris piekrišana (Oficiālajā Vēstnesī vēl nav publicēta).

(2) Padomes Lēmums (ES) 2019/1316 (2019. gada 15. jūlijs) par to, lai Eiropas Savienības vārdā parakstītu nolīgumu starp Amerikas Savienotajām Valstīm un Eiropas Savienību, ar kuru Amerikas Savienotajām Valstīm iedala daļu no augstas kvalitātes liellopu gaļas tarifa likmes kvotas, kas minēta pārskatītajā saprašanās memorandā par tādas liellopu gaļas importu, kas iegūta no dzīvniekiem, kuriem nav izēdināti daži augšanu veicinoši hormoni, un par paaugstinātiem nodokļiem, ko Amerikas Savienotās Valstis piemēro dažiem Eiropas Savienības produktiem (2014) (OV L 205, 5.8.2019., 10. lpp.).

(3) Nolīguma spēkā stāšanās dienu Padomes Ģenerālsekretariāts publicēs Eiropas Savienības Oficiālajā Vēstnesī.
(4)

Atbrīvojums tika piešķirts laikposmam no 2019. gada 12. septembra līdz 2020. gada 25. martam. Kopš 2014. gada Apvienotā Karaliste ir izdevusi astoņus atbrīvojumus no Īstenošanas regulas (ES) Nr. 923/2012 SERA.5005. punkta a) apakšpunkta ar kopējo ilgumu sešdesmit viens mēnesis (3). Pamatojoties uz principu, ka jaunus noteikumus piemēro nekavējoties tādas situācijas sekām, kura radusies, kad spēkā vēl bija iepriekšējie noteikumi, astoņu mēnešu periodi, kas minēti Regulas (ES) 2018/1139 71. panta 2. punktā, jāaprēķina, ietverot periodus pirms minētās regulas stāšanās spēkā. Ņemot vērā iepriekš minēto, Aģentūra izvērtēja, vai ir izpildīti minētās regulas 71. panta 1. punkta nosacījumi, un secināja, ka daži no tiem nav izpildīti.
(3)

2017. gada 29. martā Apvienotā Karaliste uz Līguma par Eiropas Savienību 50. panta pamata iesniedza paziņojumu par nodomu no Savienības izstāties. Līgumi Apvienotajai Karalistei vairs nebūs piemērojami no izstāšanās līguma spēkā stāšanās dienas vai, ja tas nestāsies spēkā un kā noteikts Eiropadomes Lēmumā (ES) 2019/584 (3), no 2019. gada 1. novembra, ja vien Eiropadome, vienojusies ar Apvienoto Karalisti, nebūs vienprātīgi nolēmusi minēto laikposmu pagarināt.
PIELIKUMS

Informācijas par vidējas jaudas sadedzināšanas iekārtām, uz ko attiecas Direktīva (ES) 2015/2193

Piezīme. Pienākums sniegt prasīto informāciju līdz 2021. gada janvārim ir noteikts pirms prasības saņemt atļauju par esošām vidējas jaudas sadedzināšanas iekārtām vai tās reģistrēt. Ņemot to vērā, dalībvalstīm, aizpildot ziņojumu, būs jāpaļaujas uz tobrīd pieejamajiem datiem. Ja dati tām nav pieejami, tās ziņojumu aizpilda, izmantojot labākās aplēses. Šo iemeslu dēļ tiek nošķirtas jaunas iekārtas no esošām iekārtām, kā arī iekārtas, kuru jauda ir virs 20 MWth, no iekārtām, kuru jauda ir zem 20 MWth.

1. DAĻA

Iekārtu kategorijas

Šajā tabulā norādītas iekārtu kategorijas, kas jāizmanto, sniedzot 2. un 3. daļā prasīto informāciju (1).

1.1. Jauna vai esoša Saskaņā ar Direktīvas (ES) 2015/2193 3. panta 6. un 7. punktā sniegtajām definīcijām 1.2. Jaudas kategorijas (nominālā ievadītā siltumjauda) (2) — vienāda ar vai lielāka par 1 MWth, bet mazāka par vai vienāda ar 5 MWth — lielāka par 5 MWth, bet mazāka par vai vienāda ar 20 MWth — lielāka par 20 MWth 1.3. Iekārtu tipi — iekārtas, kas nav dzinēji vai gāzturbīnas — dzinēji — gāzturbīnas 1.4. Kurināmā veidi — cietā biomasa — cits cietais kurināmais — gāzeļļa — šķidrais kurināmais (izņemot gāzeļļu) — dabasgāze — gāzveida kurināmais (izņemot dabasgāzi) — dažādi kurināmie

2. DAĻA

Metadati

2.1. Valsts Ziņojuma iesniedzējas valsts identifikācija 2.2. Kompetentā iestāde Par ziņojumu atbildīgās kompetentās iestādes identifikācija (nodaļa, adrese, tālruņa numurs un e-pasta adrese) 2.3. Iekārtu skaits Iekārtu skaits katrā iekārtu kategorijā 2.4. Pārskata gads Kalendārais gads, par kuru tiek ziņots (3)

3. DAĻA

Emisijas, enerģijas ielaide un jauda

3.1. CO koncentrācijas Oglekļa monoksīda aplēstā vidējā koncentrācija, izteikta mg/Nm3, pie atsauces skābekļa līmeņa; to izmanto, lai noteiktu reglamentēto piesārņotāju emisijas robežvērtības katras kategorijas iekārtām sausa gaisa apstākļos 3.2. CO emisijas Aplēstās oglekļa monoksīda emisijas, izteiktas kā kopējais daudzums tonnās, ko vienā kalendārajā gadā emitējušas katras iekārtu kategorijas iekārtas 3.3. Enerģijas ielaide Aplēstais kopējais kurināmā daudzums, ko katras iekārtu kategorijas iekārtas patērē gadā, izteikts teradžoulos 3.4. Kopējā agregētā jauda Aplēstā kopējā uzstādītā jauda, kas izteikta kā visu katras iekārtu kategorijas iekārtu summārā nominālā ievadītā siltumjauda

(1) Kategorijas piemērs: jauni katli, kuru jauda pārsniedz 5 MWth, bet nepārsniedz 20 MWth un kuros dedzina šķidro kurināmo, kas nav gāzeļļa.

(2) Jaunu vidējas jaudas sadedzināšanas iekārtu gadījumā var izmantot kopējo nominālo ievadīto siltumjaudu.

(3) Vēlams, 2019. Ja tas nav iespējams, tad 2018.
(3)

Starptautisko norēķinu bankas Maksājumu un norēķinu sistēmu komiteja (Committee on Payment and Settlement Systems; CPSS) kopā ar Starptautiskās vērtspapīru komisiju organizācijas Tehnisko komiteju (Technical Committee of the International Organization of Securities Commissions; IOSCO) 2012. gada aprīlī publicēja “Finanšu tirgu infrastruktūru principi” (tālāk tekstā – “CPSS-IOSCO principi”) (2). Pēc tam Maksājumu un tirgus infrastruktūras komiteja, kas ir CPSS pēctece, kopā ar IOSCO publicēja norādījumus attiecībā uz šiem principiem.
(5)

Saskaņā ar Regulas (EK) Nr. 1060/2009 5. panta 6. punkta pirmo nosacījumu kredītreitingu aģentūrām trešā valstī ir jāsaņem atļauja vai jāreģistrējas, un tām jābūt arī pakļautām pastāvīgai efektīvai uzraudzībai un tiek nodrošināta prasību izpilde. Honkongas tiesiskajā un uzraudzības sistēmā ir noteikts, ka CRA un to reitingu analītiķiem, kas sniedz kredītreitingu pakalpojumus Honkongā, ir jābūt licencei sniegt kredītreitinga pakalpojumus, un tās uzrauga Honkongas Vērtspapīru un nākotnes līgumu komisija (SFC). Honkongas tiesiskā un uzraudzības sistēma nodrošina SFC ar visaptverošām pilnvarām, kas tai ļauj pārliecināties par to, vai kredītreitingu aģentūras izpilda savas juridiskās saistības. SFC var uzdot gan neregulētām, gan regulētām personām sagatavot informāciju un dokumentus, kas ir svarīgi izmeklēšanā, tostarp tirdzniecības un bankas darījumu dokumentus, informāciju par telefona sarunām un interneta izmantošanu un informāciju par faktisko īpašnieku. Šīs pilnvaras tiek piemērotas gan personām, uz kurām attiecas izmeklēšana, gan personām, par kurām SFC ir pamats uzskatīt, ka tām ir informācija, kas ir svarīga izmeklēšanā. Turklāt, ja rodas bažas par pierādījumu iznīcināšanu vai slēpšanu, mērķa personas bēgšanu vai citas bažas, SFC pēc tam, kad tiesu iestāde ir izsniegusi meklēšanas orderi, ir tiesības piekļūt gan neregulētu, gan regulētu personu privātajām telpām. Turklāt SFC ir visas pilnvaras celt kriminālprasību, civilprasību, administratīvo prasību un citas prasības. Tas ietver administratīvās pilnvaras uzlikt disciplinārsodus personām, kas ir licencētas vai reģistrētas SFC, noteikt ierobežojumus licencētām vai reģistrētām personām attiecībā uz viņu uzņēmējdarbību, atsaukt vai apturēt licencētas vai reģistrētas personas licenci vai reģistrāciju, un izteikt rājienu, uzlikt pienākumus vai sodanaudu licencētai vai reģistrētai personai. SFC ir pilnvarota vērsties pie attiecīgās tiesas pēc aizlieguma vai korektīva ordera. Turklāt papildus pārbaudēm uz vietas SFC veic uzraudzību ārpus uzņēmuma, sadarbojoties ar licencētām CRA, lai izprastu to uzņēmējdarbības modeļus, plānus un riskus, kas saistīti ar šādām darbībām, ar mērķi noteikt un novērtēt riskus, kas izriet no to uzņēmējdarbības. Informāciju par licencētām kredītreitingu aģentūrām vāc, izmantojot SFC rīcībā esošo dokumentāciju, tostarp, bet ne tikai, tiek izmantoti gada revidētie pārskati un gada kontroles pārskata ziņojumi. SFC nodarbojas ar sūdzībām un pašu norādītajiem pārkāpumiem. Starp EVTI un SFC noslēgtajā sadarbības nolīgumā paredzēta informācijas apmaiņa par īstenošanas pasākumiem un uzraudzības pasākumiem, kuri veikti attiecībā uz pārrobežu kredītreitingu aģentūrām.
(5)

Apvienotā Karaliste 2017. gada 29. martā iesniedza paziņojumu par savu nodomu izstāties no Savienības saskaņā ar Līguma par Eiropas Savienību (LES) 50. pantu. No izstāšanās līguma spēkā stāšanās dienas vai – gadījumā, ja tāds netiks noslēgts, – pēc diviem gadiem no minētā paziņojuma Līgumi Apvienotajai Karalistei vairs nebūs piemērojami, ja vien Eiropadome, vienojoties ar Apvienoto Karalisti, vienprātīgi nenolems minēto periodu pagarināt.
(55)

Lai noteiktu atbilstošu peļņas līmeni, Komisija izvērtēja no trim izlasē iekļautajiem importētājiem apkopoto informāciju. Izmeklēšanā tika atklāts, ka divi no izlasē iekļautajiem importētājiem tomēr darbojās kā ļoti dažādu, galvenokārt Savienības iepirktu, preču izplatītāji, un attiecīgā ražojuma imports ir tikai ļoti maza daļa no to darījumdarbības. Neviens no uzņēmumiem no savas kopējās darbības nevarēja nodalīt peļņas normu, kas saistīta ar tā veiktajām importa darbībām. Tāpēc minēto uzņēmumu peļņas norma neatspoguļoja šo uzņēmumu darbību, kura saistīta ar attiecīgā ražojuma importu un tālākpārdošanu. Trešā nesaistītā importētāja pamatdarbība bija attiecīgā ražojuma imports un tālākpārdošana, un tāpēc norādītā peļņas norma pienācīgi atspoguļoja šo darbību. Tādējādi, lai aprēķinātu eksporta cenu saskaņā ar pamatregulas 2. panta 9. punktu, tika izmantota šā importētāja peļņas norma. Peļņas norma bija [2 %–6 %].
(56)

Slovākijas iestādes paskaidroja, ka H atbrīvojums ir atbrīvojums no LZT nodevas, kas attiecas uz zemi, kuru iegādājušies valstij pilnībā piederoši uzņēmumi, šajā gadījumā MHI, nolūkā attīstīt industriālu parku, kas ir atzīts par “būtisku ieguldījumu”. Tāpēc H atbrīvojums attiecas vienīgi uz valsts iestāžu īstenotu koplietošanas zemes attīstību. Tā mērķis ir novērst administratīvo slogu, ko rada finanšu pārvedumi starp valsts struktūrām. Bez šāda atbrīvojuma LZT nodeva būtu jāmaksā MHI kā NSP zemes īpašniekam un attīstītājam, tiklīdz teritorija būtu transformēta par rūpnieciskai apbūvei izmantojamu zemi. MHI kā teritorijas īpašnieka un attīstītāja uzdevums bija uzstādīt infrastruktūru un mainīt zemes funkcionālo zonējumu, lai padarītu to par “gatavu apbūvei”, un pēc tam pārdot to ieguldītājiem, tostarp JLR. JLR, kas saskaņā ar ieguldījumu nolīgumu iegādātos zemi tikai pēc tās pārveides par rūpnieciskai apbūvei izmantojamu zemi, nebija jāmaksā nodeva. Slovākijas iestādes paskaidroja, ka atsauce JLR iekšējā dokumentā uz to, ka JLR gūtu labumu no atbrīvojuma no LZT nodevas, bija pamatota ar nepareizu šā dokumenta autora interpretāciju par to, ka nodeva bija jāmaksā JLR. Slovākijas iestādes informēja Komisiju arī par to, ka kopējā nodevu summa, kas būtu jāmaksā, ja nebūtu H atbrīvojuma, par visas lauksaimniecības zemes, kas atradās apgabalā, kurš vēlāk kļuva par NSP, pārveidi par zemi rūpnieciskai izmantošanai, būtu aptuveni 30 miljoni EUR, no kuriem tikai 8 miljoni EUR attiektos uz JLR teritoriju.
3.

NKI apakškoordinatora novērtējumu, kas reģistrēts sistēmā, kuru izmanto, lai pārvaldītu novērtējuma sniegšanas procesu, ja tāds ir pieejams, pēc attiecīgās NKI pieprasījuma dara tai pieejamu, un attiecīgā NKI to var izmantot: a) lai veicinātu tās personāla pārvaldību, ja to pieļauj piemērojamie nacionālie tiesību akti; b) kā informāciju KUK apakškoordinatoru profesionālās attīstības vajadzību, tostarp apmācības vajadzību, noteikšanai saskaņā ar NKI iekšējiem noteikumiem; c) pienākumu izpildes novērtējumu sagatavošanai, ja to pieļauj attiecīgie nacionālie tiesību akti.
(1)

Partnerattiecību nolīgums starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses (1) (“ĀKK un ES partnerattiecību nolīgums”), tika parakstīts 2000. gada 23. jūnijā Kotonū. ĀKK un ES partnerattiecību nolīgums stājās spēkā 2003. gada 1. aprīlī, un to piemēros līdz 2020. gada 29. februārim.
(7)

Ņemot vērā NAFO konvencijas apgabala zvejas resursu dinamisko raksturu un no tā izrietošo nepieciešamību Savienības nostājā ņemt vērā jaunākās izmaiņas, to vidū jaunu zinātnisko un citu relevanto informāciju, kas iesniegta pirms NAFO komisijas sanāksmēm vai to laikā, saskaņā ar Līguma par Eiropas Savienību 13. panta 2. punktā iestrādāto Savienības iestāžu pilnīgas sadarbības principu būtu jāizveido procedūras, kas jāievēro, kad ik gadu tiek precizēta Savienības nostāja 2019.–2023. gada laikposmā,
(3)

Saskaņā ar 106. pantu Stabilizācijas un asociācijas nolīgumā starp Eiropas Kopienām un to dalībvalstīm, no vienas puses, un Melnkalnes Republiku, no otras puses (2), sadarbībā elektronisko sakaru jomā galvenā uzmanība jāpievērš prioritātēm, kas saistītas ar Kopienas acquis šajā jomā. Pusēm sevišķi jāstiprina sadarbība elektronisko sakaru tīklu un elektronisku sakaru pakalpojumu jomā. Tādējādi Savienība un Melnkalne ir noslēgušas nolīgumu Regulas (ES) 2018/1971 35. panta 2. punkta nozīmē.
(2)

Apvienotā Karaliste 2017. gada 29. martā iesniedza paziņojumu par nodomu izstāties no Savienības saskaņā ar Līguma par Eiropas Savienību 50. pantu. No izstāšanās līguma spēkā stāšanās dienas vai – gadījumā, ja tāds līgums netiks noslēgts, – divus gadus pēc minētā paziņojuma, t. i., no 2019. gada 30. marta, Apvienotajai Karalistei Līgumi vairs nebūs piemērojami, ja vien Eiropadome, vienojoties ar Apvienoto Karalisti, vienprātīgi nenolems šo termiņu pagarināt. Pārskatītais GPA Apvienotajai Karalistei no minētā datuma automātiski vairs nebūs saistošs.
(2)

Lai nodrošinātu personu, aktīvu un informācijas drošību, Komisija, jo īpaši izmantojot Cilvēkresursu un drošības ģenerāldirektorāta Drošības direktorātu, veic pasākumus, kas paredzēti Komisijas Lēmumā (ES, Euratom) 2015/443 (1) un kas ietver vairāku kategoriju personas datu apstrādi. Šie pasākumi ietver iepriekšējās darbības pārbaužu veikšanu saskaņā ar Lēmuma (ES, Euratom) 2015/443 7. panta 5. punktu, draudu novērtējumu veikšanu saskaņā ar 12. pantu un drošības izmeklēšanu veikšanu saskaņā ar 13. pantu. Savu izmeklēšanas pilnvaru ietvaros Komisija pirms un pēc izmeklēšanas vai koordinēšanas darbībām un to laikā vāc izmeklēšanai nozīmīgu informāciju, tai skaitā personas datus, no dažādiem avotiem – valsts iestādēm un fiziskām personām – un apmainās ar to ar citām Savienības iestādēm, struktūrām, birojiem un aģentūrām, dalībvalstu un trešo valstu kompetentajām iestādēm, kā arī starptautiskajām organizācijām.
(4)

Pieprasījums atzīt, ka shēma Trade Assurance Scheme for Combinable Crops apliecina biodegvielas sūtījumu atbilstību Direktīvā 98/70/EK un Direktīvā 2009/28/EK noteiktajiem ilgtspējības kritērijiem, Komisijai pirmoreiz tika iesniegts 2019. gada 14. jūnijā. Šī shēma (bāzēta šādā adresē: Confederation House, East of England Showground, Peterborough, PE2 6XE, Apvienotā Karaliste) var attiekties uz kombinējamiem kultūraugiem, piemēram, labību, eļļas augu sēklām un cukurbietēm. Shēma aptver lauksaimniecisku izejvielu tirdzniecības, transporta un uzglabāšanas posmus no saimniecības vārtiem līdz pirmapstrādātājam, bet attiecībā uz pārējiem posmiem tā paļaujas uz citām Komisijas atzītām brīvprātīgajām shēmām. Līdz ar to tas ir shēmas Trade Assurance Scheme for Combinable Crops pienākums pārliecināties, ka Komisijas izdotie atzīšanas lēmumi shēmām, ar kurām tā kopdarbojas, sadarbības laikā joprojām ir spēkā. Atzītā shēma būtu jāpublisko pārredzamības platformā, kas izveidota saskaņā ar Direktīvu 2009/28/EK.
(5)

Ņemot vērā to, ka smagā situācija Venecuēlā saglabājas, par ko ziņo arī ANO Augstā cilvēktiesību komisāre, un ņemot vērā atbildību par smagajiem cilvēktiesību pārkāpumiem, tostarp spīdzināšanu, ko, atbalstot režīmu, pastrādājusi daļa no Venecuēlas drošības un izlūkošanas spēkiem, septiņas personas būtu jāiekļauj Lēmuma (KĀDP) 2017/2074 I pielikumā ietvertajā to fizisko un juridisko personu, vienību un struktūru sarakstā, kam piemēro ierobežojošus pasākumus.
1)

šādi groza 3. pantu: a) ar šādu punktu aizstāj 1. punktu: “1. Administratīvās padomes sastāvā ir pieci locekļi, kurus saskaņā ar 3. un 4. punktā paredzētajiem noteikumiem aizstāj divi aizstājēji.”; b) ar šādu punktu aizstāj 3. punktu: “3. Pagaidu darba nespējas gadījumā Administratīvās padomes locekli uz laiku aizstāj aizstājējs. Konkrēta pārskatīšanas pieprasījuma kontekstā aizstājējs Administratīvās padomes locekli uz laiku aizstāj šādos gadījumos: a) jebkurā situācijā, kas varētu radīt bažas par interešu konfliktu, kā definēts Augsta līmeņa Eiropas Centrālās bankas amatpersonu ētikas kodeksa 11.1. pantā (*1); b) Administratīvās padomes loceklis nav pieejams pamatotu iemeslu dēļ. (*1) OV C 89, 8.3.2019., 2. lpp.”;" c) pievieno šādu 4. un 5. punktu: “4. Aizstājējs pastāvīgi aizstāj Administratīvās padomes locekli pastāvīgas darba nespējas, nāves, atkāpšanās vai atbrīvošanas no amata gadījumā. Šādā gadījumā tie vairs nav aizstājēji, un ECB Padome tos apstiprina par Administratīvās padomes locekļiem. Viņu vietā saskaņā ar 4. pantā noteikto procedūru ieceļ aizstājējus. 5. Aizstājēji pilnībā piedalās pārskatīšanas procedūrās, vai nu uz laiku aizstājot Administratīvās padomes locekļus, vai kā novērotāji.”;
(2)

Visos trijos lēmumos bija paredzēts piecu gadu sākotnējais pārejas periods, kura laikā pārtiku un barību, kas satur ĢM materiālu, sastāv vai ir ražota no tā, bija atļauts laist tirgū, ja minētā materiāla daļa nepārsniedz 0,9 %, kā arī paredzēja, ka šādai ĢM materiāla klātbūtnei jābūt nejaušai vai tehniski nenovēršamai. Minētais pārejas periods tika noteikts, ņemot vērā faktu, ka dažkārt pat pēc tam, kad uzņēmums Bayer CropScience AG jau bija pārtraucis tirgot sēklas, kas iegūtas no minētajiem ģenētiski modificētajiem organismiem, un pat tad, ja bija veikti visi pasākumi, kas palīdz izvairīties no minētā ĢM materiāla klātbūtnes, pārtikas un barības ķēdēs tomēr varēja būt nenozīmīgs minētā ĢM materiāla piemaisījums.
(1)

2017. gada 29. martā Apvienotā Karaliste uz Līguma par Eiropas Savienību (LES) 50. panta pamata iesniedza paziņojumu par nodomu no Savienības izstāties. Līgumi Apvienotajai Karalistei vairs nebūs piemērojami no izstāšanās līguma spēkā stāšanās dienas vai, ja tas nestājas spēkā, no dienas, kad no paziņošanas par izstāšanos apritējuši divi gadi, proti, no 2019. gada 30. marta, ja vien Eiropadome, vienojusies ar Apvienoto Karalisti, vienprātīgi nenolems minēto laikposmu pagarināt.
(3)

Reaģējot uz ND uzliesmojumiem, slimības skartās dalībvalstis, proti, Grieķija un Bulgārija, kā arī skartās kaimiņos esošās trešās valstis īstenoja dzīvu liellopu un nebrīvē turētu savvaļas atgremotāju masveida vakcinācijas programmas. 2016. un 2017. gadā, ņemot vērā epidemioloģisko situāciju kaimiņos esošajās dalībvalstīs un trešās valstīs, masveida vakcinācijas programmu pret ND profilakses nolūkos īstenoja arī Horvātija, kur ND līdz šim nav ticis konstatēts. Ar Komisijas Īstenošanas lēmumu (ES) 2016/2009 (4) Komisija apstiprināja vakcinācijas programmas pret ND Grieķijā, Bulgārijā un Horvātijā, un minētās trīs dalībvalstis ir pienācīgi norādītas sarakstā minētā akta pielikumā kā valstis, kam ir apstiprinātas vakcinācijas programmas pret ND.